**B. Osobitná časť**

**K čl. I**

**K bodu 1**

Do časti Baktérie prílohy č. 1 k nariadeniu vlády č. 56/2007 Z. z. s názvom „*Najvyššie prípustné hodnoty výskytu regulovaných nekaranténnych škodcov na množiteľskom materiáli“* sa vkladá najvyššia prahová hodnota na výskyt ďalšieho regulovaného nekaranténneho škodcu na množiteľskom materiáli, a to škodcu „*Pseudomonas syringae* pv. *actinidiae* Takikawa, Serizawa Ichikawa, Tsuyumu & Goto [PSDMAK]“ pre rod alebo druh množiteľského materiálu okrasných rastlín „rastliny na výsadbu okrem semien *Actinidia* Lindl.“.

**K bodu 2**

Do časti Huby a riasovky prílohy č. 1 k nariadeniu vlády č. 56/2007 Z. z. s názvom „*Najvyššie prípustné hodnoty výskytu regulovaných nekaranténnych škodcov na množiteľskom materiáli*“ sa vkladá najvyššia prahová hodnota na výskyt ďalšieho regulovaného nekaranténneho škodcu na množiteľskom materiáli, a to škodcu „*Phytophthora ramorum* (izoláty EÚ) Werres, De Cock & Man in’t Veld [PHYTRA]“ rod alebo druh množiteľského materiálu okrasných rastlín „rastliny na výsadbu okrem peľu a semien Camellia L., Castanea sativa Mill., Fraxinus excelsior L., Larix decidua Mill., Larix kaempferi (Lamb.) Carrière, Larix × eurolepis A. Henry, Pseudotsuga menziesii (Mirb.) Franco, Quercus cerris L., Quercus ilex L., Quercus rubra L., Rhododendron L. okrem R. simsii L., Viburnum L.“.

**K bodu 3**

Zoznam preberaných právne záväzných aktov Európskej únie sa dopĺňa o vykonávaciu smernicu Komisie (EÚ) 2022/2438.

**K čl. II**

Navrhuje sa účinnosť nariadenia vlády od 1. júla 2023 tak, aby sa návrhom nariadenia vlády zabezpečilo riadne a včasné prebratie vykonávacej smernice (EÚ) 2022/2438. Ak by v danom termíne nedošlo k nadobudnutiu účinnosti návrhu nariadenia vlády, hrozilo by nesplnenie záväzkov vyplývajúcich zo Zmluvy o pristúpení Slovenskej republiky k Európskej únii.